rlitschk/wikidir huggingface dataset:
Disse List wiest de gröttsten Eilannen op de Welt bet dal to en Grött von 1000 km². Gröönland - estemeert. en groten Deel von de Küst is mit Ies bedeckt, de echte Grött von dat Eiland is noch nich rut. Dat autonome Rebeed Gröönland is 2.166.086 km² groot. Dor sünd de Eilannen ümto aver mit binnen. Borneo - Annere Gröttenangaav: 748.168 km². Honshū - Annere Gröttenangaven: 225.800 km², 230.316 km². Sulawesi - Annere Gröttenangaav: 180.681 km². Süüdinsel (Neeseeland) - Annere Gröttenangaav: 145.836 km². Java - Annere Gröttenangaav: 138.794 km². Noordinsel (Neeseeland) - Annere Gröttenangaav: 111.583 km². Luzon - Annere Gröttenangaav: 109.965 km². Iesland - estemeert. De Staat Iesland is 103.125 km² groot. Eilannen ümto mööt aftrocken warrn. Annere Gröttenangaav: 101.826 km². Mindanao - Annere Gröttenangaav: 97.530 km². Irland - Annere Gröttenangaav: 81.638 km². Hokkaidō - Annere Gröttenangaav: 78.719 km². Noordinsel (Nowaja Semlja) - Annere Gröttenangaav: 47.079 km². Füürland - Annere Gröttenangaav: 47.401 km². Marajó - Annere Gröttenangaven: 40.100 km², 40.000 km². Westspitzbergen - Annere Gröttenangaav: 38.981 km². Kyūshū - Annere Gröttenangaav: 37.437 km². Neebritannien - Annere Gröttenangaav: 35.145 km². Taiwan - Annere Gröttenangaav: 34.507 km². Süüdinsel (Nowaja Semlja) - Annere Gröttenangaav: 33.246 km². Timor - Annere Gröttenangaav: 30.777 km². Kotelny-Eiland
De Laptewsee (russ’sch: море Лаптевых) is en Deelsee von de Nöördliche Iessee noorden von Sibirien in Russland. Nöömt is se na de russ’schen Forschers Chariton Prokofjewitsch Laptew un Dmitri Jakowlewitsch Laptew. De Laptewsee warrt in’n Westen dör de Taimyrhalvinsel un Noordland (twischen de de Wilkizkistraat liggt) von de Karasee afdeelt un in’n Oosten dör de Neesibirischen Eilannen von de Oostsibirische See. In’n Noorden warrt allens bet op de Höögd von dat Arktische Kap bet Kap Anisi to de Laptewsee tellt. Dat bedüüdt en Grött von üm un bi 672.000 km². De deepste betherto funnen Steed in de See liggt bi 3.385 Meter ünner de See. De dörsniddliche Deepd is 578 m. De wichtigsten Strööm, de in de Laptewsee münnt, sünd de Lena, de Chatanga, de Olenjok un de Jana. Koordinaten:75° 25′ N, 125° 44′ O
De Gele See (chineesch 黄海, koreaansch 서해 oder 황해) is de noorden Deel von de Oostchineesche See un so en Blangensee von’n Pazifik. Se liggt twischen de Halvinsel Korea mit de Staten Noord- un Süüdkorea in’n Oosten un de Volksrepubliek China in’n Westen. Na Süden to is de Gele See na de Oostchineesche See apen. In’n Noorden liggt de twee groten Buchten Bucht von Korea (noordoosten) un Bohai-See (noordwesten), de dör de Halvinsel Liaodong vonenanner afdeelt sünd. In de Bohai-See münnt ok de beiden groten Strööm Hai He un de Gele Stroom. Sien Naam hett de See af von dat gele Water, dat sien Klöör von’n Löss hett, den de Gele Stroom in de Gele See driggt. De Gele See hett en Grött von üm un bi 380.000 km², is narms deper as 105 m un in’n Dörsnidd 44 m deep. De Gele See hett grote Wattrebeden. De Internationale Hydrograafsche Organisation gifft de Grenzen von de Gele See so an: In’n Süden. De Lien von 33° 17′ Noord von Saisyu To (Quelpart) [nu as Jeju-do kennt] na de faste Wall [von China]. In’n Süüdoosten. Von de western Kant von Quelpart na Ka Nyo (34° 13′ N) in de Mengoru Grupp,
De Paektu is en 2744 m hogen Vulkaan in de Changbai-Bargen an de Grenz von Noordkorea (Provinz Ryanggang) un de Volksrepubliek China (Provinz Jilin). He is de gröttste Barg in Noordkorea. In de Caldera liggt en groten Kratersee, de Hevensee. De Paektu is en Stratovulkaan. De meist fiev Kilometer brede Caldera is woll bi dat Utbreken von’n Vulkaan in dat Johr 969 AD (± 20 Johr) mit en Weert von 7 op den Vulkanexplosivitätsindex un 96 km³ utsmeten Materaal kamen. Dat Water ut’n Hevensee flütt in’n Noorden ut’n Krater rut un formt en 70 m hogen Waterfall. An de Anbargen von’n Paektu hebbt de Strööm Songhua, Tumen un Yalu ehr Borns. In de Johren 1413, 1597, 1668, 1702 un 1903 is de Vulkaan noch wedder utbraken. Paektu. Mehr Biller, Videos oder Audiodateien to’t Thema gifft dat bi Wikimedia Commons.
De SV Ohlers/Ottendörp (hoochdüütsch Spielvereinigung Ahlerstedt/Ottendorf 1970 e.V.) is en Footballvereen ut Ohlers in’n Landkreis Stood in Neddersassen. De eerste Footballmannschop von de Froonslüüd speelt in de Regionalliga Noord. De eerste Mannschop von de Mannslüüd speelt in de Landsliga Lümborg. 2004 sünd de Froonslüüd in de Regionalliga Noord opstegen. In de eerste Saison is de Mannschop Veerten worrn. In de Saison 2009/10 sünd se denn Drüdden worrn, wat bet nu de beste Platz weer, den se schafft hebbt. In disse Tied hett ok Lena Petermann bi Ohlers/Ottendörp mitspeelt, de denn na’n Hambörger SV in de Football-Bundsliga wesselt is. De Mannslüüd sünd 1976 in de Verbandsliga Noord opstegen un hebbt dor twee Johr lang mitspeelt. Na’t Afstiegen hebbt se teihn Johr bruukt, bet se wedder in de Landsliga West opstegen sünd. Na een Saison is de Mannschop in de Landsliga Oost wesselt, wo se 1991 Föfften worrn sünd, wat betherto jemehr best Platz weer. Dree Johr later is de Mannschop denn bi de Ligareform in de Landsliga Lümborg indeelt worrn. In de Saison 2008/09 sünd se Meester worrn un in de Neddersassenliga Oost opstegen. Dor hebbt se den twölvten Platz maakt, sünd aver dör en Ligareform wedder afstegen. Mit Tobias Duffner
Ottendörp (hoochdüütsch Ottendorf) is en Dörp mit üm un bi 575 Inwahners in de Gemeen Ohlers in’n Landkreis Stood, Neddersassen. Ottendörp liggt op de Stoder Geest. De Naveröörd sünd Ohlers, Bookholt un Klethen in’n Noordoosten, Bokel in’n Süüdoosten, Wangersen in’n Süden, Wens un Viehbrook in’n Süüdwesten, Kohlenhusen in’n Westen un Winnerswohl un Örsdörp in’n Noordwesten. Vör 1885 weer dat Dörp in de Böörd Ohlers binnen dat Amt Harsfeld. Na 1885 hett dat denn to’n Kreis Stood höört un von 1932 af an to’n hüdigen Landkreis Stood. Von 1967 bet to’n 1. Juli 1972 weer de Oort Liddmaat vun de Gemeen Ottendörp-Klethen binnen de Samtgemeen Ohlers. Mit de Gemeenreform in Neddersassen an’n 1. Juli 1972 is de fröher sülvstännige Gemeen Ottendörp mit de Gemeen Ohlers tohoopleggt worrn. Ottendörp is evangeelsch-luthersch präägt un höört to dat Kaspel Ohlers. För de Kathoolschen is de St.-Michaels-Kark in Harsfeld tostännig, de siet 1. September 2010 to de Karkengemeen Mariä Himmelfohrt in Buxthu höört. De Karkhoff Ottendörp liggt en beten buten den Oort an de Straat Hunnbarg. De Kapell op’n Karkhoff is 1968 inwieht worrn. Dör Ottendörp löppt de Kreisstraat 55, de in’n Oosten na Klethen un an de Landsstraat 124 föhrt un un’n Noorden över
De Stoder Geest is en Naturregion in dat Noorddüütsche Deepland. Se nimmt en groten Deel von dat Elv-Werser-Dreeeck twüschen de Städer Hamborg, Bremen un Cuxhoben in un warrt von de Naturregionen Elvmaschen, Wessermaschen, Wesser-Aller-Siedland un Lümbörger Heid begrenzt. In de Nummernreeg von dat Bundsamt för Naturschutz driggt se de Nummer D27. Dat Rebeed von de Stoder Geest höört to de Landkreise Oosterholt, Veern, Cuxhoben, Rodenborg un Stood, de fröher den Regerungsbezirk Stood billt hebbt, un to lüttjere Delen to de Städer Bremen un Bremerhoben. De Stoder Geest is ünnerdeelt in de Moränenrebeden Wersermünner Geest un Zevener Geest, de dör dat Hamm-Oost-Daal deelt sünd, un de Achem-Veerner Geest, de von’n Rest dör dat Wümm-Daal afdeelt is. Koort von de düütschen Naturregionen [1]
Dagobert III. (* 699; † twuschen den 3. September 715 un den 29. Februar 716) weer Frankenkönig ut dat Huus vun de Merowingers vun 711 af an bit to sien Dood. Dagobert weer Söhn vun den Frankenkönig Childebert III. († 711). As he (wohrschienlich in'n Februar) up'n Throon vun Neustrien un Austrasien keem, weer he na dat Ripuarsche Recht noch nich grootjöhrig. De wohre Macht hett in de Hannen vun den Huusmeier Pippin den Middelsten legen, man dat gung noch nich af, ohn, dat en worraftigen Merowinger König weer. In de Tied vun siene Regeerung gung dat hen un her twuschen Plektrudis, Karl Martell un Raganfrid. De harrn sik in'e Plünnen. Dagobert is fröh doot bleven. An un for sik weer sien Söhn Theuderik Nafolger, man denn is doch Chilperik II. up'n Throon böört wurrn. Felix Dahn: Die Völkerwanderung. Kaiser Verlag, Klagenfurt 1997. Felix Dahn: Die Franken. Emil Vollmer Verlag, Wiesbaden 1999. Eugen Ewig: Die Merowinger und das Frankenreich. 4. Uplage mit Tosätz. Kohlhammer, Stuttgart u. a. 2001, ISBN 3-17-017044-9 (Kohlhammer-Urban-Taschenbücher 392). Reinhard Schneider: Königswahl und Königserhebung im Frühmittelalter. Untersuchungen zur Herrschaftsnachfolge bei den Langobarden und Merowingern. Anton Hirsemann, Stuttgart 1972, ISBN 3-7772-7203-5 (Monographien zur Geschichte des Mittelalters 3), (Togliek:
Dit Woort hett noch annere Bedüden: kiek dorför ünner Georg von Wangersen. Wangersen is en Dörp in de Gemeen Ohlers in’n Landkreis Stood, Neddersassen. To den Oort höört ok de lüttjeren Öörd Lütt Wangersen un Hogenhusen. Wangersen liggt op de Stoder Geest. De Born von’n Knüllbeek liggt dicht bi dat Dörp. De Naveröörd sünd Ottendörp in’n Noorden, Bokel un Ohrenswohl in’n Noordoosten, Lütt Ippens in’n Süüdoosten, Sellhorn in’n Süden, Steddörp in’n Süüdwesten un Wens un Viehbrook in’n Westen. De öllste Nawies, dat Minschen in de Gegend von Wangersen leevt hebbt, sünd ole Hünenbedden in de Feldmark. Von fröher 32 is aver bloot noch een nableven. Dat eerste Maal in de Oorkunnen kummt Wangersen as Wagersen an’n 11. November 1105 vör. Disse Oorkunn hannelt von dat Utstafferen för dat ne’e Klooster Katelnborg dör Adela von Katelnborg. Vör 1885 weer dat Dörp in de Böörd Ohlers binnen dat Amt Harsfeld. Na 1885 hett dat denn to’n Kreis Stood höört un von 1932 af an to’n hüdigen Landkreis Stood. In’n Eersten Weltkrieg sünd 18 Soldaten ut Wangersen fullen oder vermisst un in’n Tweten 33. Von’n 1. Januar 1971 bet to’n 1. Juli 1972 weer de Oort Liddmaat von de Samtgemeen Ohlers. Mit de
Austrasien oder ok Austrien (vun lat.: Austrasia oder Auster) weer de Naam for den ööstlichen Deel vun dat Frankenriek, gegen dat Westriek Neustrien over. Dat kann woll seggt weern, dat in Austrasien de Weeg vun dat Huus vun de Karolingers in stahn hett. Austrasien (also Land in'n Oosten) weer vun Chlodwig I. sien Dood in dat Johr 511 af an bit to Pippin den Jüngeren de meiste Tied en sülvstännig Deel-Königriek vun de Franken. De Hööftstadt weer Metz. To dat Riek hören de fränkschen Gemarken um Rhien, Maas un Mosel to. Blangen Metz weern dat de Städer Reims, Köln un Trier. Dor keem denn noch all dat Land to, wat vordem to de Germanenstämm tohöört harr, de nu unner de Franken ehr Jück leven döen. Unner den eersten Deelkönig Theuderik weer dat Alemannien, later kemen dor ok Döringen un Bayern to. As dat Frankenriek unner de Karolingers in dat 8. Johrhunnert wedder vereenigt wurrn weer, sünd de Naams Austrasien un Neustrien ut de Geschicht verswunnen. As denn unner Karl den Groten siene Nafolgers dat Riek wedder ut'neenfullen weer, sünd dor in dat 9. Johrhunnert de neen Deelrieke Oostfrankenriek un Westfrankenriek vun wurrn. 426 – 448 Chlodwig De Ripuarier 448 –
Emese Hunyady (* 4. März 1966 in Budapest) is en ehmalge ungaarsch-öösterrieksche Iesflinklöperin. Bi de Olympisch Winterspelen 1985 is se noch för Ungarn antreden, siet 1988 för Öösterriek. Sie weer mehrmals öösterrieksch Meesterin. 1993 wunn se bi de Europmeesterschapen de Gesamtwertung, in dat Johr 2000 weer se Europameesterin över 1500 m. Weltmeesterin wurr se 1994 un 1999. Bi de Olympisch Winterspelen 1992 in Albertville wunn se en Bronzemedaille un 1994 in Lillehammer de Gold- un Sülvermedaille för Öösterriek. Bi de Olympisch Winterspelen 1998 weer se Fahnendrägerin bi den Intoog vun de öösterrieksch Mannschap. 1992: Golden Verdeenstteken vun de Republiek Öösterriek 1994: Golden Ehrenteken för Verdeensten um de Republiek Öösterriek 1994: Sportlerin vun dat Johr in Öösterriek Statistik bei Speedskatingnews Fotos bi DESGphoto Emese Hunyady in de Datenbank vun Sports-Reference.com (engelsch)
Jules Alphonse Hoffmann (* 2. August 1941 in Echternach, Luxemborg) it en franzöösch Bioloog vun luxemborgsch Afstammen un Perfesser an de Universität Straßburg. 2011 wurr hüm gemeensam mit Bruce Alan Beutler un Ralph Marvin Steinman de Nobelpries för Physiologie oder Medizin tospraaken. Hoffmann is in Luxemborg upwussen. Af 1961 studeer he an de Universität Straßburg Biologie un Chemie un kreeg dor 1969 bi Pierre Joly den Doktertitel (docteur ès sciences). Siet 1964 weer Hoffmann todem as Forschensassistent an Centre national de la recherche scientifique (CNRS) in Straßburg tätig, af 1974 as Forschensdirekter. Hoffmann hett sück mit Insekten un de hör Hormone befaat. As Postdoktorand gung he to Peter Karlson an de Philipps-Universität Marburg. 1978 kreeg Hoffmann in Nahfolg von Joly en Professur för Zoologie un allgemeen Biologie in Straßburg. He hett sünners to den Stoffwessel vun dat Ümwannelhormoon Ecdyson forscht un to dat Afwehrsystem vun Fleegen, namentlich den Antiinfektiva, de vun Fleegen synthetiseert un de to’n Deel vun en Protein namens Toll aktiveert wurrd. Bi Minschen gifft dat ähnliche Proteine, de Toll-like Receptor nömmt wurr un en wichtige Rull bi de Ünnerscheeden vun dat Immunsystem tüschen „sülvst“ und„nich-sülvst“ spelen un Endotoxine binnnen könnt. 1978 övernehm Hoffmann an dat CNRS de
Strandvolleyball oder ok Beachvolleyball is en olympische Mannschopssportoort ut de Koppel vun de Torüchslagspelen, bi de sik twee Mannschoppen, elk mit twee Spelers, op en dör en Nett ünnerdeelt Speelfeld ut Sand gegenöverstaht. Dat Teel is dorbi, en Ball över dat Nett op den Bodden vun’t gegnerische Speelfeld to spelen oder de annere Mannschop so antospelen, dat se en Fehler maken deit. Entwickelt hett sik Strandvolleyball in de 1920er Johren in de USA as en Afoort vun’n normalen Hallen-Volleyball. Mit de Tiet is disse Afoort jümmer mehr professionaliseert worrn, üm wegtokamen vun den Roop as reinen Freetietsport. Bi de olympschen Spelen 1996 is Strandvolleyball dat eerste mol Deel vun’t offizielle Programm wesen un 1997 fünnen in Los Angeles to’n eersten mol offizielle Strandvolleyball-Weltmeesterschoppen statt. To Anfang weern vör allen de Mannschoppen ut de USA un Brasilien de annern vörut, later hebbt aver ok annere Natschonen as Düütschland, China oder Australien Medaillen wunnen. Bi offizielle Wettstrieden besteiht en Strandvolleyball-Mannschop ut twee Spelers. Gröttere Mannschoppen gifft dat blots in’t Training oder bi Freetietveranstalten. De Mannslüüd drägt Shorts un en Shirt, wiel de Fronslüüd in’n Bikini spelen doot. Wenn dat Weder koolt is oder dat regen deit kann ok warmere Kledaasch verlööft warrn.
Frederick DuCane Godman (* 15. Januar 1834 in Park Hatch, Surrey; † 19. Februar 1919 in London) weer en britisch Insekten- un Vagelkundler. Godman weer Mitautor an dat Wark Biologia Centrali-Americana (1879-1915). Sien Wark umfaat aber ok The Natural History of the Azores (1870) un Monograph of the Petrels (1907-10). Godman hett eerst dat Eton College besöcht un studeer denn an dat Trinity College in Cambridge. In Cambridge hett he Alfred Newton un Osbert Salvin kennen lehrt, wat to de Grünnen vun de British Ornithologists’ Union (BOU) in’ November 1857 führen dee. Godman wurr 1896 Präsident vun de Union. 1882 wurr he as Liddmaat („Fellow“) in de Royal Society wählt. 1918 wurr hüm de Linné-Medaille vun de Linnean Society of London verleeht. Teknungen un Beschrieven vun sien Monograph of the Petrels (engelsch) DNB-Katalog Personennaamdatei
De Braken is en üm un bi 654 Hektar groot Woold twischen de Öörd Harsfeld, Ohlers un Kommerbusch in’n Landkreis Stood. De kumplette Naam von dat Naturschuulrebeed is sied 1989 Naturschuulrebeed Braken, Harslah, Kahl Moor un Wild Moor. Sied 2000 is de Braken ok ünner de europääsche Fauna-Flora-Habitat-Richtlien schuult. Dat Rebeed driggt dat Kennteken NSG LÜ 175. De Woold liggt op’n Rügg von de Zevener Geest un is en Bornrebeed för en Reeg Beken. De Bodden is vör allen staufuchtigen bet staunatten, deelwies ok stark wesselfuchtigen un good mit Nehrstoff versorgten Steenmergel, de deelwies mit Sand överlagert is. Temlich stark von’t Grundwater afhängig is dat Daal von’n Brakenbeek. In’n Süüdoosten reckt de Utlöpers von dat Kahle Moor in den Braken rin. De Woold von’n Braken hett to’n groten Deel den olen Bestand wohrt, de hier sied de Tied von’n europääschen Oorwoold al jümmer wussen is. Dat sünd Eken-Bökenwoold, Hasenbrood-Bökenwoold, Möösch-Bökenwoold, atlantschen suren Bökenwoold mit Krattholt ut Hülsbusch un Ievenbööm, Stroombusch mit Ellern un Eschen jüstso as Moorwoold. Veel rore Planten (to’n Bispeel Blaue Ööschen) kaamt dor vör. De Braken kummt al in’t Middelöller in de Oorkunnen vör. He hett de Benediktinermönk’ von dat Klooster Harsfeld tohöört. Welk Delen von’n Braken
Dit Woort hett noch annere Bedüden: kiek dorför ünner Star Trek: Phase II. Star Trek: Phase Two (op platt so veel as „Reis na de Steerns: Tweete Phaas“) schüll de Titel warrn vun en Feernsehreeg, de vun Paramount Pictures as direkten Nafolger vun de Original Star-Trek-Reeg plaant weer. De Feernsehreeg schüll dat Kunzept vun Star Trek wedder opgriepen, wobi ok dat Ruumschipp, de USS Enterprise, as ok de Kru ut de eersten Reeg beholen warrn schülln. Aleen de populäre Figur Spock weer nich vörsehn, vunwegen dat de Schauspeler Leonard Nimoy sien Rull nich wedder in’t Feernsehn wieterspelen wull. Dat harr ok dormit to doon, dat he meen, at Paramount sien Figur Spock dör nich drägbore Warflizenzen in UNschick bringen de. To’n Bispeel weer Spock op en Plakaat vun Heineken wiest, op dat dat Beer en beleven Effekt op Spock sien Ohren hett, de toeerst slapp rünnerhingt. Annere Borns seegt, dat Nimoy nich wedder Spock in en Reeg sehn wuull, de jede Week löpt. An sien Steed weer en annern Vulkanier vörsehn mit den Naam Xon. In’n Gegensatz to Spock schülln sien Öllern beid Vulkaniers wesen. De Rull schüll vun David Gautreaux speelt warrn, de in’n Kinofilm denn in en korte
Bokel betekent Bokel, Gemeen in’n Kreis Pinnbarg, Sleswig-Holsteen, Bokel, Gemeen in’n Kreis Rendsborg-Eckernföör, Sleswig-Holsteen, Bokel, Oort in de Gemeen Wiefelstäe in’n Landkreis Ammerland, Neddersassen, Bokel, Oort in de Gemeen Cappeln in’n Landkreis Cloppenborg, Neddersassen, Bokel, Oort in de Gemeen Essen in’n Landkreis Cloppenborg, Neddersassen, Bokel, Oort in de Gemeen Beverst in’n Landkreis Cuxhoben, Neddersassen, Bokel, Oort in de Stadt Papenbörg in’n Landkreis Eemsland, Neddersassen, Bokel, Oort in de Gemeen Sprokensell in’n Landkreis Gifhoorn, Neddersassen, Bokel, Oort in de Gemeen Wietzendörp in’n Landkreis Heidkreis, Neddersassen, Bokel, Oort in de Gemeen Bessenbrügge in’n Landkreis Ossenbrügge, Neddersassen, Bokel, Oort in de Gemeen Bippen in’n Landkreis Ossenbrügge, Neddersassen, Bokel, Oort in de Gemeen Ahusen in’n Landkreis Rodenborg, Neddersassen, Bokel, Oort bi Bevern in de Gemeen Bremervöör in’n Landkreis Rodenborg, Neddersassen, Bokel, Oort in de Gemeen Jeem in’n Landkreis Rodenborg, Neddersassen, Bokel, Oort in de Gemeen Freenbeek in’n Landkreis Stood, Neddersassen, Bokel, Oort in de Gemeen Ohlers in’n Landkreis Stood, Neddersassen, Bokel, Oort in de Stadt Halle in’n Kreis Gütsel, Noordrhien-Westfalen, Bokel, Oort in de Stadt Ribberg in’n Kreis Gütsel, Noordrhien-Westfalen. Bokel is de Familiennaam von Claudia Bokel (* 1973), düütsche Degenfechterin, Radost Bokel (* 1975), düütsche Schauspelerin. Kiek ok bi: Bockel. Disse Siet is
Bokel is en Dörp in de Gemeen Ohlers in’n Landkreis Stood, Neddersassen. Bokel liggt op de Stoder Geest. De Naveröörd sünd Ohlers in’n Noorden, Ohrenswohl in’n Oosten, Lütt Wangersen in’n Süüdoosten, Wangersen in’n Süüdwesten un Ottendörp in’n Noordwesten. De Oort is wohrschienlich in de Tied von dat 15. bet 17. Johrhunnert as ne’e Kolonie mank de olen Dörper grünnt worrn. Vör 1885 weer dat Dörp in de Böörd Ohlers binnen dat Amt Harsfeld. Na 1885 hett dat denn to’n Kreis Stood höört un von 1932 af an to’n hüdigen Landkreis Stood. Von 1967 bet to’n 1. Juli 1972 weer de Oort Liddmaat von de Samtgemeen Ohlers. Mit de Gemeenreform in Neddersassen an’n 1. Juli 1972 is de fröher sülvstännige Gemeen Bokel mit de Gemeen Ohlers tohoopleggt worrn. Bokel is evangeelsch-luthersch präägt un höört to dat Kaspel Ohlers. För de Kathoolschen is de St.-Michaels-Kark in Harsfeld tostännig, de siet 1. September 2010 to de Karkengemeen Mariä Himmelfohrt in Buxthu höört. Bokel liggt an de Landsstraat 124, de in’n Süüdwesten na Wangersen, Heeßel un Zeven föhrt. In’n Noordoosten löppt de L 124 na Ohlers un Harsfeld. Na Oosten geiht de L 127, de na Ohrenswohl un Obbens löppt. En lüttjere Straat geiht
Lütt Wangersen is en lütten Oort bi Wangersen in de Gemeen Ohlers (Samtgemeen Harsfeld) in’n Landkreis Stood, Neddersassen. In’n Süden grenzt de Oort direkt an’n Landkreis Rodenborg. De Oort liggt op de Stoder Geest. In’n Süden flütt de Kohbeek langs. De Naveröörd sünd Ohrenswohl in’n Noorden, Ohrensmoor-Oost un Wiegersen in’n Noordoosten, Groot un Lütt Woonst in’n Oosten, Vierden in’n Süüdoosten, Groot un Lütt Ippens in’n Süden, Hogenhusen un Sellhorn in’n Süüdwesten un Wangersen un Bokel in’n Noordwesten. Lütt Wangersen is in dat 19. Johrhunnert von Wangersen ut as Anbo anleggt worrn. De Oort hett vör 1885 to de Böörd Ohlers in dat Amt Harsfeld tohöört. Na 1885 hett dat to’n Kreis Stood höört un von 1932 af an to’n hüdigen Landkreis Stood. De Oort hett al jümmer mit to de Gemeen Wangersen tohöört. Mit de Gemeenreform in Neddersassen an’n 1. Juli 1972 is de Gemeen Wangersen mit de Gemeen Ohlers tohoopleggt worrn. Lütt Wangersen is evangeelsch-luthersch präägt un höört to dat Kaspel Ohlers. För de Kathoolschen is de St.-Michaels-Kark in Harsfeld tostännig, de siet 1. September 2010 to de Karkengemeen Mariä Himmelfohrt in Buxthu höört. De Doden warrt op’n Karkhoff Wangersen begraven. För Lütt Wangersen is de freewillige Füürwehr Wangersen
De Steenkist von Hogenoh is en Steenkist ut de Bronztied, de in Hogenoh an de Straat in’t Krögerfeld bi’n Karkhoff funnen worrn is. De Steenkist leeg in’n Oosterbarg un höört to en Grupp von Graffbargen op en Geestrügg. De Graffbargen sünd vondaag all afföhrt. Na’n Eersten Weltkrieg is de Oosterbarg bilütten afföhrt worrn. Dor is ok en üm un bi 2,5 m × 3,5 m groot Boomsark-Steenpacken bi tweimaakt worrn. 1930 hebbt se en loodrecht Steenplaat funnen, de de Steenkist afsluten dee. De Boddendenkmaalpleger is denn ropen worrn un hett de Steenkist ünnersöcht. De Kist is dor nich wieder bi freeleggt worrn, dat dat Denkmaal in situ in’e Eer blieven kunn. In de dree Viddel mit Sand füllte Kist weren blangen Knakenresten, de op dat Boddenplaaster legen, en Biel, en afbraken Stück von en Pook un en Fibel, all ut Bronz. Dör de Bronzstücken kunnen de Funnen relativ genau dateert warrn. Dat Biel is en Noordsch Randkantenbiel. De Wust ünner de Randkant is mit en Streekmunster smückt. De Typ Biel stammt ut de Periood 11 (1500-1250 v. Chr.) na Oscar Montelius. De Fibel un de Pook höört ok in de Öllere Bronztied. De Fibel ut twee Delen wiest Spiralen an
Chilperik II. (* um 670; † twuschen 30. Januar un 13. Mai 721 in Noyon), weer König vun Neustrien vun 715/16 af an un eenzigen König vun dat ganze Frankenriek mit Neustrien un Austrien vun 718 bit to sien Dood. He weer de leste König ut dat Huus vun de Merowingers, de sülms noch den Staff in'e Hand harrt hett un sülms wat to Seggen harrt hett. Chilperik weer en Söhn vun Childerik II. un den siene Fro Bilchilde, de König Sigibert III. siene Dochter weer. Nadem siene Öllern an'e Siet maakt wurrn weern, weer he 40 Johre lang wegspeert in en Kloster, wo he as „Broer Daniel“ leevt hett. 715 is he denn vun Karl Martell siene Fiende, Huusmeier Raganfrid un Plektrudis vun Austrien as König vun Neustrien upstellt wurrn. 716 is he denn to'n König vun Neustrien beropen wurrn un folg dor Dagobert III. mit na. De Seet vun den König weer de Palz Compiègne , man meist is he mit Raganfrid in en Ossenkarren dör dat Land fohren. Chilperik un Raganfrid hefft en Bund slaten mit de Fresen ehren Hartog Radbod (717) un ok mit Eudo vun Aquitanien (718), ofschoonst de Karolingers dor stracks gegen weern, man